Document ID: 31985R3768

ΚΑΝΟΝΙΣΜΟΣ (ΕΟΚ) αριθ. 3768/85 ΤΟΥ ΣΥΜΒΟΥΛΙΟΥ
της 20ής Δεκεμβρίου 1985
για την προσαρμογή ορισμένων πράξεων του γεωργικού τομέα, όσον αφορά τη διαδικασία της ψηφοφορίας, λόγω της προσχώρησης της Ισπανίας και της Πορτογαλίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 396,
την πρόταση της Επιτροπής,
Εκτιμώντας:
ότι, λόγω της προσχώρησης της Ισπανίας και της Πορτογαλίας, πρέπει να προσαρμοστούν ορισμένες πράξεις του γεωργικού τομέα, σύμφωνα με το άρθρο 396 της πράξης προσχώρησης, προκειμένου να προσδιοριστεί ο αριθμός των ψήφων που απαιτείται από τη στιγμή της προσχώρησης, για την ειδική πλειοψηφία στο πλαίσιο της διαδικασίας των επιτροπών διαχείρισης ή άλλων ανάλογων επιτροπών που έχουν συσταθεί στον τομέα της γεωργίας
ότι, δυνάμει του άρθρου 2 παράγραφος 3 της συνθήκης προσχώρησης της Ισπανίας και της Πορτογαλίας, τα όργανα της Κοινότητας μπορούν να θεσπίσουν, πριν από την προσχώρηση, τα μέτρα που αναφέρονται στο άρθρο 396 της πράξης, μέτρα τα οποία αρχίζουν να ισχύουν με την επιφύλαξη και κατά την ημερομηνία έναρξης ισχύος της εν λόγω συνθήκης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στις πράξεις που απαριθμούνται στο παράρτημα και στα αναφερόμενα άρθρα, ο αριθμός «σαράντα πέντε» αντικαθίσταται από τον αριθμό «πενήτα τεσσάρων».
2. Στο άρθρο 26 παράγραφος 2 του κανονισμού (ΕΟΚ) αριθ. 1837/80^(1), όπως τροποποιήθηκε τελευταία από τον κανονισμό (ΕΟΚ) αριθ. 1312/85^(2), η φράση «αποφασίζει με ειδική πλειοψηφία», αντικαθίσταται ως εξής: «αποφασίζει με πλειοψηφία πενήντα τεσσάρων ψήφων».
Άρθρο 2
Ο παρών κανονισμός αρχίζει να ισχύει την 1η Ιανουαρίου 1986, με την επιφύλαξη της έναρξης ισχύος της συνθήκης προσχώρησης της Ισπανίας και της Πορτογαλίας.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1985.

Labels: 18
15